खरेल पनि अख्तियारको बल्छीमा परे। यिनीमाथि अवैध १ करोड ६३ लाख ३६ हजार १ सय ३० रूपैँया सम्पत्ति बटुलेको आरोप लागेको थियो। तर ०६३ फागुनमा विशेष अदालतले उनको फाइल खारेज गर्‍यो। कारण दियो मुद्दा दायरको हदम्याद नाघिसकेको भनी। यो निर्णय विवादितै रह्यो। विसं २०५७ सालका आईजी प्रदीप शमशेर जबरा पनि चोखो रहेनन्। यिनको रहस्यको पर्दा च्यात्ने पनि अख्तियार नै हुनपुग्यो। मुद्दामा जनाइएअनुसार यिनले ३ करोड ७७ लाख ८१ हजार ६ सय ३१ बराबरको गैरकानुनी सम्पत्ति जम्मा गरेका थिए। शमशेर र बोहोरा दुवैलार्ई पछि विशेष अदालतले सफाइ त दियो। तर खरेलका झैँ यिनका सफाइ पनि विवादास्पद दरिए। पुनरावेदन गर्न अख्तियार सर्वोच्चमा पुग्यो।
